
Ehituslubade andmine (Pähklimäe tn 3 ja 5. Roheline tänav) 
1. ASJAOLUD JA MENETLUSE KÄIK
18.02.2016.a Narva Linnavalitsuse korralduse vastuvõtmiseks laekusid ehituslubade taotlused (dok. reg nr. 1660/1-16) Pähklimäe tn 3 kinnistul sademevee kanalisatsioonitoru ja drenaažisüsteemitoru ehitamiseks ning Pähklimäe tn 3 ja 5. Roheline tänaval survekanalisatsioonitoru ehitamiseks. Ehitusprojektiga (töö nr 19012016/PP, projekteerija OÜ Zoroaster) on ettenähtud Narva Pähklimäe Gümnaasiumi drenaažisüsteemi ehitus pinnasevee ärajuhtimiseks. 
Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1.  Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Anda ehitusload

3.1. Pähklimäe tn 3 kinnistul sademevee kanalisatsioonitoru ehitamiseks; 

3.2. Pähklimäe tn 3 kinnistul drenaažisüsteemitoru ehitamiseks;

3.3. Pähklimäe tn 3 ja 5. Roheline tänaval survekanalisatsioonitoru ehitamiseks.
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

